ഫൈബ്രോമയാൾജിയ

വിട്ടുമാറാത്ത വേദന, ക്ഷീണം, ഉന്മേഷം ലഭിക്കാത്ത ഉണരൽ, മറവി, വയറുവേദന അല്ലെങ്കിൽ മലബന്ധം, വിഷാദം എന്നിവയാൽ നിർവചിക്കപ്പെട്ട ഒരു മെഡിക്കൽ അവസ്ഥയാണ് ഫൈബ്രോമയാൾജിയ. ഉറക്കമില്ലായ്മ, പൊതുവായ ഹൈപ്പർസെൻസിറ്റിവിറ്റി എന്നിവയാണ് മറ്റ് ലക്ഷണങ്ങൾ.

ഫൈബ്രോമയാൾജിയയുടെ കാരണം അജ്ഞാതമാണ്. പക്ഷേ ജനിതകവും പാരിസ്ഥിതികവുമായ ഘടകങ്ങളുടെ സംയോജനം ഉൾപ്പെടുന്നുവെന്ന് വിശ്വസിക്കപ്പെടുന്നു. പാരിസ്ഥിതിക ഘടകങ്ങളിൽ മാനസിക സമ്മർദ്ദം, ആഘാതം, ചില അണുബാധകൾ എന്നിവ ഉൾപ്പെടാം. കേന്ദ്ര നാഡീവ്യവസ്ഥയിലെ പ്രക്രിയകളുടെ ഫലമായാണ് വേദന പ്രത്യക്ഷപ്പെടുന്നത്. ഈ അവസ്ഥയെ "സെൻട്രൽ സെൻസിറ്റൈസേഷൻ സിൻഡ്രോം" എന്ന് വിളിക്കുന്നു.

ഫൈബ്രോമയാൾജിയയുടെ ചികിത്സക്കായി   യൂറോപ്യൻ അലയൻസ് ഓഫ് അസോസിയേഷൻസ് ഫോർ റൂമറ്റോളജി എയറോബിക് വ്യായാമം ശുപാർശ ചെയ്യുന്നു. മൈൻഡ്ഫുൾനെസ്, സൈക്കോതെറാപ്പി, അക്യുപങ്ചർ, ഹൈഡ്രോതെറാപ്പി, ക്വിഗോങ്, യോഗ, തായ് ചി തുടങ്ങിയ ധ്യാന വ്യായാമങ്ങൾ എന്നിവയ്ക്ക് ദുർബലമായ ശുപാർശകൾ നൽകിയിരിക്കുന്നു. ഫൈബ്രോമയാൾജിയയുടെ ചികിത്സയിൽ മരുന്നുകളുടെ ഉപയോഗം ചർച്ച ചെയ്യപ്പെടുന്നു. ആന്റീഡിപ്രസന്റുകൾക്ക് ജീവിതനിലവാരം മെച്ചപ്പെടുത്താൻ കഴിയും. ഫൈബ്രോമയാൾജിയയുടെ മാനേജ്മെന്റിനായി യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) അംഗീകരിച്ച മരുന്നുകൾ ഡുലോക്സെറ്റിൻ, നോൺ-സ്റ്റിറോയ്ഡൽ ആൻറി-ഇൻഫ്ലമേറ്ററി മരുന്നുകൾ, മസിൽ റിലാക്സന്റുകൾ എന്നിവ മറ്റ് സാധാരണ സഹായകരമായ മരുന്നുകളിൽ ഉൾപ്പെടുന്നു.കോഎൻസൈമും വിറ്റാമിൻ ഡി സപ്ലിമെന്റുകളും വേദന കുറയ്ക്കുകയും ജീവിതനിലവാരം മെച്ചപ്പെടുത്തുകയും ചെയ്യും. മിക്കവാറും എല്ലാ രോഗികളിലും ഫൈബ്രോമയാൾജിയ നിലനിൽക്കുന്നുണ്ടെങ്കിലും ഇത് മരണത്തിനോ ടിഷ്യൂ നാശത്തിനോ കാരണമാകില്ല.

 അവലംബം 

വർഗ്ഗം:റുമറ്റോളജി
വർഗ്ഗം:All articles with dead external links